Μελαχρινό (πίτα με πετιμέζι)
Μια αγαπημένη οικογενειακή συνταγή για μελαχρινό, που δεν είναι τίποτε άλλο από ένα νηστίσιμο κέικ με πετιμέζι.
4 κούπες αλεύρι για όλες τις χρήσεις, κοσκινισμένο, 1 κούπα πετιμέζι, 1/2 κούπα κονιάκ, 1 κούπα χυμός πορτοκαλιού, 1 κουτ. γλυκού μαγειρική σόδα, ξύσμα από 2 πορτοκάλια, 1 κούπα σταφίδες, 1 κούπα καρύδια, κοπανισμένα, 1/2 κουτ. γλυκού κανέλα σε σκόνη, 1/2 κουτ. γλυκού γαρίφαλο, τριμμένο, λίγο λάδι και αλεύρι για το ταψί
Για να φτιάξουμε μελαχρινό (πίτα με πετιμέζι) αρχικά προθερμαίνουμε τον φούρνο στους 170-180°C. Ρίχνουμε τη σόδα μέσα στον χυμό πορτοκαλιού και ανακατεύουμε καλά, να διαλυθεί.Σε ένα μεγάλο μπολ βάζουμε το πετιμέζι, το κονιάκ, το ξύσμα, τα μπαχαρικά και τον χυμό με τη σόδα και ανακατεύουμε.Προσθέτουμε το αλεύρι και ανακατεύουμε μέχρι να ενσωματωθεί.Τέλος, ρίχνουμε τις σταφίδες και τα καρύδια και κάνουμε ένα τελευταίο ανακάτεμα. Αδειάζουμε το μείγμα σε λαδωμένο και αλευρωμένο ταψί διαμέτρου 28-30 εκ. και ψήνουμε για περίπου 40 λεπτά, δοκιμάζοντας με ένα μαχαίρι αν έχει ψηθεί (βυθίζουμε στο κέντρο ένα μαχαίρι και κοιτάμε αν βγαίνει λερωμένο ή στεγνό. Αν βγει λερωμένο, θέλει κι άλλο ψήσιμο). Βγάζουμε το μελαχρινό(πίτα με πετιμέζι), αφήνουμε να κρυώσει καλά και το κόβουμε σε τετράγωνα κομμάτια ή ρόμβους.
Αλεύρι (ζύμες),Κονιάκ,Σταφίδες,Vegan,Νηστίσιμα,Χορτοφαγικά